als_Latn dik_Latn sag_Latn
Ministri i Integrimeve, Bekim Çollaku, këto ditë do të largohet nga posti i të parit të ministrisë pasi vlerëson se misioni i tij është përmbyllur.
Në një intervistë për Kohavisionin, Çollaku ka theksuar se puna e tij si ministër i Integrimeve ka përfunduar në momentin që LIBE delegoi çështjen e vizave në Parlamentin dhe Komitetin Evropian e që sipas tij është nota e dytë pozitive pas misionit të parë që ishte nënshkrimi i MSA-së.
Ai ka theksuar se do t’i bashkohet kabinetit të Presidentit Hashim Thaçi si këshilltar i tij i parë dhe se beson e shpreson se Ministria e Integrimeve do të vazhdojë punën e saj pa iu nënshtruar fuzionit.
als_Latn als_Latn als_Latn